STARK เลื่อนส่งงบปี 65 ปลาย Q2 อ้างเหตุบอร์ดลาออกยกชุด
STARK แจ้งเหตุจำเป็นเปลี่ยนแปลงกรรมการและผู้บริหารชุดใหม่ ขอเลื่อนส่งงบปี 65 อีกครั้งเป็นภายในเดือนพ.ค.-เม.ย.66 จากเดิม 21 เม.ย.66
STARK แจ้งเหตุจำเป็นบอร์ดลาออกยกชุด ขอเลื่อนส่งงบปี 65 อีกครั้งเป็นภายในเดือนพ.ค.-เม.ย.66
19 เม.ย. 2566

บริษัท สตาร์ค คอร์เปอเรชั่น จำกัด (มหาชน) หรือ STARK ชี้แจงต่อตลาดหลักทรัพย์แห่งประเทศไทย ผู้ถือหุ้นและนักลงทุน ว่า เนื่องจากบริษัทได้ดำเนินการเปลี่ยนแปลงกรรมการและผู้บริหารชุดใหม่ ยกเว้นคุณวนรัชต์ ตั้งคารวคุณ และข้อมูลบางส่วนอยู่ระหว่างการดำเนินการ และการตรวจสอบของผู้สอบบัญชี บริษัทจึงมีความจำเป็นต้องนำส่งงบการเงินรวมและงบการเงินเฉพาะกิจการ สำหรับปีสิ้นสุดวันที่ 31 ธันวาคม 2565 ล่าช้ากว่าที่ได้คาดไว้ก่อนหน้านี้ หรือภายในวันที่ 21 เมษายน 2566
อย่างไรก็ดี คณะกรรมการและผู้บริหารชุดใหม่จะดำเนินการแก้ไขปัญหาดังกล่าวให้เป็นไปอย่างเรียบร้อยมีประสิทธิภาพ และด้วยความโปร่งใส ทั้งนี้ บริษัทคาดว่าจะสามารถนำส่งงบการเงินดังกล่าวได้ภายในช่วงเดือนพฤษภาคม–มิถุนายน 2566